Aðferð eða opinberun ? Ritdeila Adolfs von Harnack og Karls Barth 1923 . Þýðing með inngangi og skýringum Útdráttur Snemma árs 1923 birtust á síðum þýska guðfræðitímaritsins Christliche Welt skoðanaskipti guðfræðinganna Adolfs von Harnack ( 1851 – 1930 ) og Karls Barth ( 1886 – 1968 ) . Þar tókust á tveir áberandi fulltrúar þeirra stefna sem hafa haft hvað mest áhrif á guðfræðiumræðu mótmælenda eftir upplýsinguna . Harnack var álitinn leiðtogi hinnar frjálslyndu guðfræði-hefðar en Barth forsprakki hins svonefnda nýrétttrúnaðar eða díalektísku guðfræðinnar , guðfræðihreyfingar sem sótti mjög í sig veðrið á þessum árum . Skoðanaskipti guðfræðing-anna tveggja vöktu mikla athygli á sínum tíma og teljast enn í dag til merkisatburða í guð-fræðisögu 20. aldarinnar . Í þessari grein eru skoðanaskiptin þýdd , skýrð og sett í samhengi .